**LIETUVOS RESPUBLIKOS AMBASADA ČEKIJOS RESPUBLIKOJE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**AKTUALIOS EKONOMINĖS INFORMACIJOS SUVESTINĖ**

2021-07-01

2022-07-30

**ČEKIJOS RESPUBLIKA**

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| **Lietuvos eksportuotojams aktuali informacija** | | | |
| 2022-07-13 | Remiantis Čekijos statistikos tarnybos duomenimis, birželio mėn. kainos Čekijoje, palyginus su tuo pačiu laikotarpiu prieš metus, pakilo 17,2 proc. Infliacijos augimas valstybėje pastebimas dvyliktą mėnesį iš eilės. Didžiausias kainų augimas pastebimas maisto bei energijos sektoriuose. Infliacija valstybėje yra didžiausia nuo 1993 m. gruodžio mėn. | <https://www.ceskenoviny.cz/zpravy/inflace-v-cr-zrychluje-uz-rok-v-cervnu-byly-ceny-proti-lonsku-vyssi-o-17-2-pct/2230650> |  |
| 2022-07-14 | Ministro Pirmininko P. Fiala teigimu, Vyriausybė nutarė atnaujinti Energetikos ir žaliavų strategijos tarybos veiklą. Šios tarybos uždavinys – tęsti diskusijas dėl valstybės energetikos politikos plėtojimo, įskaitant atsinaujinančių išteklių panaudojimą. | <https://www.ceskenoviny.cz/zpravy/vlada-obnovi-cinnost-rady-pro-energetickou-a-surovinovou-strategii/2231263> |  |
| 2022-07-18 | Liepos mėn. pradžioje kronos kursas euro atžvilgiu šiek tiek susilpnėjo ir sustiprėjo dolerio atžvilgiu, atitinkamai – buvo 24,52 CZK/EUR ir 24,04 CZK/USD. Tuo pačiu laikotarpiu Prahos birža sustiprėjo daugiau nei dviem procentais, PX indeksas užsidarė ties 1248,72 punkto. | <https://www.ceskenoviny.cz/zpravy/koruna-oslabila-k-euru-a-posilila-k-dolaru-prazska-burza-posilila/2232737> |  |
| 2022-07-21 | Remiantis liepos mėn. antros pusės duomenimis, degalai Čekijoje nuo praėjusios savaitės atpigo, tačiau jie vis dar gerokai brangesni nei prieš metus. Populiariausio 95 benzino litro kaina smuko iki 46.71 CZK (atpigo 69 haleriais), dyzelino litro kaina – 47.14 CZK (atpigo 63 haleriais). Analitikų vertinimu, tikėtina, kad kainos toliau kris arba bent jau nusistovės. | <https://www.ceskenoviny.cz/zpravy/paliva-v-cr-od-minuleho-tydne-zlevnila-stale-jsou-vyrazne-drazsi-nez-pred-rokem/2233826> |  |
| **Investicijoms pritraukti į Lietuvą aktuali informacija** | | | |
| 2022-07-15 | Vasaros pabaigoje Čekijos automobilių gamintojas „Škoda“ ketina pristatyti naujo automobilio – Vision 7S – koncepciją. Tai bus visiškai naujo dizaino automobilis. Automobilyje „Škoda“ ketina integruoti itin daug naujųjų technologijų – autonominio vairavimo režimas, modifikuojamas prietaisų skydelis, belaidžiai telefonų įkrovikliai ir kt. | <https://www.ceskenoviny.cz/zpravy/skoda-chysta-velky-rodinny-elektromobil/2231621> |  |
| 2022-07-19 | Čekijoje veikianti energetikos bendrovė „ČEZ“ sutarė su Nyderlandų Eemshaven miesto LNG valdančia įmone „EemsEnergyTerminal“ dėl dujų įsigijimo. Šis susitarimas leis užpildyti Čekijos dujų rezervuarus papildomiems dviems mėnesiams. Šiuo metu apie 77% Čekijos dujų saugyklų yra užpildytos, tai leistų be papildomų šaltinių patenkinti valstybės dujų poreikius iki kitų metų sausio mėn. Naujasis susitarimas šį laikotarpį pratęs iki kitų metų kovo mėn. Dujos iš LNG terminalo sumažins priklausomybę nuo Rusijos dujų maždaug trečdaliu. | <https://www.ceskenoviny.cz/zpravy/plyn-z-lng-terminalu-prodlouzi-spotrebu-v-cr-az-o-dva-mesice/2232835> |  |
| **Lietuvos verslo plėtrai aktuali informacija** | | | |
| 2022-07-21 | Vidutinė naudotų automobilių kaina Čekijoj 2022 m. pirmąjį pusmetį išaugo 18% iki 289 000 CZK. To priežastis – didėjanti paklausa, naujų automobilių tiekimo grandinėms susiduriant su trikdžiais. Vidutinis parduotų automobilių amžius šiek tiek padidėjo – nuo ​​9,1 metų iki 9,5 metų. | <https://www.ceskenoviny.cz/zpravy/prumerna-cena-ojetych-aut-v-pololeti-stoupla-o-18-procent-na-289-000-kc/2233873> |  |
| 2022-07-21 | Prekybininkų teigimu, dabartinis karštis valstybėje didina vadinamuosius impulsinius pardavimus. Kai kurie internetiniai prekybos centrai stebi išaugusį susidomėjimą prekių pristatymu į namus tiek Prahoje, tiek kituose regionuose. Tradiciškai, esant aukštai temperatūrai, smarkiai didėja paklausa melionams, ledams, alkoholiniams ir nealkoholiniams gėrimams. | <https://www.ceskenoviny.cz/zpravy/vedra-podle-obchodniku-zvedaji-impulzivni-prodej-i-zajem-o-dovoz-nakupu-domu/2234060> |  |
| 2022-07-22 | Prahos vertybinių popierių biržos akcijos liepos viduryje sustiprėjo. PX indeksas pakilo 1,2 procento iki 1238,1 punkto. Didžiausią augimą fiksavo „Pilulka“ (Čekijos vaistinių tinklo) akcijos. Praėjusią savaitę akcijos Prahos biržoje atpigo 0,6 proc. | <https://www.ceskenoviny.cz/zpravy/akcie-na-prazske-burze-behem-tydne-posilily-o-1-2-procenta/2234519> |  |
| 2022-07-24 | Lyginant su 2021 m. pirmuoju pusmečiu, 2022 m. Čekijoje surinkta 19% (572 mlrd. CZK) daugiau valstybės mokestinių pajamų. Šį padidėjimą nulėmė daugiau surinktų lėšų iš PVM, pelno, gyventojų pajamų ir kt. mokesčių. | <https://www.ceskenoviny.cz/zpravy/stat-v-pololeti-vybral-na-danich-572-miliard-kc-mezirocne-o-19-procent-vice/2234884> |  |
| **Lietuvos turizmo sektoriui aktuali informacija** | | | |
| 2022-07-18 | Čekijos Regioninės plėtros ministerija svarsto griežtesnes Airbnb nuomos taisykles. Pasiūlymu vietos savivaldybėms būtų suteikta daugiau galimybių nustatyti didesnius mokesčius jų ribose veikiantiems Airbnb nuomotojams, taip siekiant skatinti konkurenciją tarp Airbnb ir kitų trumpalaikės nuomos paslaugas teikiančių įmonių. Žmonės, kurių pajamos iš turto nuomos neviršija 30 000 CZK per metus, būtų atleisti nuo planuojamo mokesčio. | <https://www.expats.cz/czech-news/article/czech-ministry-mulling-new-regulations-for-airbnb-rentals> |  |
| **Lietuvos ekonominiam saugumui aktuali informacija** | | | |
| 2022-07-14 | Valstybėje tęsiasi diskusijos dėl energijos taupymo tarifų režimo artėjant žiemai. Liepos 14 d. Čekijos Parlamento Atstovų rūmai pateikė pasiūlymą, kuriame valstybė subsidijomis mažintų vartotojų patiriamą naštą mokant už elektrą bei dujas. Atstovų rūmai išplėtė ankstesnį Vyriausybės pasiūlymą, į kurį nebuvo įtrauktos subsidijos dujoms. Dėl galutinio taupymo režimo turės nuspręsti Vyriausybė, tikimasi, rugpjūčio mėn. | <https://www.ceskenoviny.cz/zpravy/snemovna-schvalila-usporny-tarif-u-energii-pro-domacnosti/2228949> |  |
| 2022-07-18 | Buvęs pramonės ir prekybos ministras Karelis Havličekas teigia, kad Vyriausybė turėtų motyvuoti įmones taupyti energiją. Šį teiginį buvęs ministras grindžia Europos Komisijos rekomendacijomis, kur teigiama, kad valstybės narės turi galimybę remti įmones, kurios yra įsipareigojusios mažinti dujų suvartojimą. Vyriausybė yra skatinama rengti pirminius planus tokiai paramos sistemai. | <https://www.ceskenoviny.cz/zpravy/havlicek-vlada-by-mela-motivovat-firmy-k-setreni-energiemi-a-pripravit-podporu/2233932> |  |
| 2022-07-22 | Liepos 22 d. buvo išjungtas Temelino atominės elektrinės antrasis blokas. Blokas bus išjungtas apie 2 mėn., kuomet bus pakeista dalis jame naudojamo branduolinio kuro, patikrinamos saugumo sistemos. Temelino atominė elektrinė yra didžiausia Čekijoje, pagaminanti apie penktadienį visos suvartojamos elektros energijos. | <https://www.ceskenoviny.cz/zpravy/temelin-odstavil-na-dva-mesice-druhy-blok-vymeni-ctvrtinu-paliva/2234578> |  |
| 2022-07-24 | Dujų suvartojimas Prahos mieste per pirmus penkis 2022 m. mėnesius sumažėjo 16% lyginant su praėjusiais metais. Tai susiję su bendru dujų vartojimo mažinimu, atsižvelgiant į Europos Komisijos siūlymą visoje ES mažinti dujų vartojimą 15%. | <https://www.ceskenoviny.cz/zpravy/sef-prazske-plynarenske-spotreba-plynu-v-praze-mezirocne-klesla-o-16-procent/2234899> |  |
| **Bendra ekonominė informacija** | | | |
| 2022-07-12 | Nedarbas Čekijoje birželį sumažėjo dešimtadaliu iki 3,1%. Mėnesio pabaigoje darbo biržose buvo užsiregistravę 231 309 asmenys, 4 159 mažiau nei gegužę. Darbdaviai pasiūlė daugiau nei 319 000 laisvų darbo vietų, jų skaičius nuo gegužės pabaigos sumažėjo maždaug 18 000. | <https://www.irozhlas.cz/ekonomika/cesko-nezamestnanost-pokles-uprchlici-ukrajina_2207121018_til> |  |
| 2022-07-15 | Vidutinė būsto paskolų palūkanų norma Čekijoje yra aukščiausia nuo 2010 m. Naujai suteiktų būsto paskolų palūkanų norma birželį pakilo iki 5% nuo 4,64% gegužę. Bankai per birželio mėn. suteikė būsto paskolų už 19,3 mlrd. kronų, t. y. 8% procentais mažiau nei gegužės mėn. | <https://www.irozhlas.cz/ekonomika/urokova-sazba-cnb-hypoteky_2207151021_hav> |  |
| 2022-07-16 | Nepaisant to, kad čekai yra laikomi viena taupiausių tautų pasaulyje bei apie 53% jų teigia taupantys, 48% čekų neturėtų pakankamai lėšų netikėtoms gyvenimo situacijoms (t. y. turi sutaupę mažiau nei 6 mėn. atlyginimo rezervą). Daugiau nei dešimtadalis neturi jokių atidėtų pinigų. Tai rodo apklausų įmonės „Kantar“ surinkti duomenys. | <https://www.ceskenoviny.cz/zpravy/pruzkum-na-53-procent-cechu-spori-z-uspor-by-ale-nevyzila-ani-polovina/2232022> |  |
| 2022-07-19 | Pirmąjį pusmetį elektroninis rinkliavos sistemoje šalies greitkeliuose surinkta 5,8% daugiau nei lyginant su tuo pačiu laikotarpiu prieš metu. Bendra surinkta suma – 7,5 mlrd. CZK. Prie augimo prisidėjo nauji mokami ruožai, įvesti nuo š. m. vasario 1 d. ir šiek tiek padidėjęs eismo intensyvumas. Maždaug 52% surinktų rinkliavų pirmąjį pusmetį sumokėjo užsienio transporto priemonių vairuotojai. Automobiliams iš Čekijos tenka likusieji 48%. Mokamų kelių sistema Čekijoje pradėjo veikti 2007 m. | <https://www.ceskenoviny.cz/zpravy/vyber-myta-v-pololeti-stoupl-o-5-8-procenta-na-7-5-miliardy-kc/2232941> |  |
| 2022-07-22 | Čekijos aludarių teigimu, jeigu būtų nutrauktas gamtinių dujų tiekimas, jų produkcija vidutiniškai sumažėtų apie 60%. Toks produkcijos sumažėjimas lemtų išaugusias alaus kainas, kas, ekspertų teigimu, smarkiai sumažintų alaus eksportą į kitas ES rinkas. | <https://www.ceskenoviny.cz/zpravy/prazdroj-pri-preruseni-dodavek-plynu-by-pivovary-byly-schopne-vyrabet-omezene/2234353> |  |
| 2022-07-22 | Grynosios palūkanų išlaidos Čekijos valstybės skolai padengti pirmąjį pusmetį sudarė 22,9 mlrd. CZK, o pernai tuo pačiu laikotarpiu – 18,5 mlrd. CZK. Finansų ministerijos (FM) planuose pusmetį palūkanų išlaidos sieks 25,5 mlrd. kronų. Valstybės skola, apie kurios dydį praėjusią savaitę pranešė Finansų ministerija, pirmąjį pusmetį išaugo 242 mlrd. kronų iki 2,7 trilijono kronų. Hipotetiškai kiekvienas čekas turėjo maždaug 257 000 kronų skolą. | <https://www.ceskenoviny.cz/zpravy/mf-ciste-urokove-vydaje-na-statni-dluh-v-pololeti-stouply-na-22-9-miliardy-kc/2234479> |  |
| 2022-07-24 | Prahoje būsto paskolų įmokos yra vidutiniškai 11 000 CZK didesnės nei valstybės regionuose. Tačiau net ir pasirinkus būstą už Prahos ribų, transporto, automobilio eksploatavimo ir panašios išlaidos atsieina papildomai panašiai tiek, kiek didesnė būsto įmoka Prahos mieste. Taip, analitikų teigimu, prastėja naujakurių galimybės įsikurti tiek Prahoje, tiek jos priemiesčiuose. | <https://www.ceskenoviny.cz/zpravy/analyza-v-praze-je-nakladnejsi-hypoteka-za-metropoli-dojizdeni/2234887> |  |

**ŠVEICARIJOS KONFEDERACIJA**

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| **Lietuvos eksportuotojams aktuali informacija** | | | |
| 2022-07-04 | Infliacija Šveicarijoje yra didžiausia per pastaruosius 29 metus. Birželio mėn. infliacija siekė 3.4%, viršijant Šveicarijos Nacionalinio banko nustatytą 2% tikslą. Infliacijos augimo pagrindinės priežastys – Rusijos karas Ukrainoje bei vis dažniau pasitaikančios tiekimo grandinių problemos. | <https://www.bloomberg.com/news/articles/2022-07-04/swiss-inflation-hits-29-year-high-on-ukraine-war-supply-chains> |  |
| 2022-07-14 | Augalinės kilmės pieno produktų pakaitalai užima vis didesnę rinkos dalį Šveicarijoje. Lyginant su 2017 metais, tokių produktų pardavimai išaugo dvigubai. Anot Federalinio žemės ūkio biuro, ši rinkos dalis – itin perspektyvi ir artimoje ateityje nenustos augti. | <https://www.swissinfo.ch/eng/dairy-substitutes-filling-up-swiss-shelves/47753040?utm_campaign=teaser-in-querylist&utm_medium=display&utm_content=o&utm_source=swissinfoch> |  |
| **Investicijoms pritraukti į Lietuvą aktuali informacija** | | | |
| 2022-07-27 | Šveicarijos investuotojų pasitikėjimo indeksas liepos mėn. padidėjo. Šis indeksas matuoja valstybėje veikiančių investuotojų nuotaikas dėl trumpojo laikotarpio investicijų patikimumo. Šveicarijos investuotojų pasitikėjimo indeksas padidėjo 15.5 punktų nors vis dar išlieka negatyvus (-57). Tikėtina, kad indeksas sparčiau nekyla dėl vis labiau augančios infliacijos. | <https://tradingeconomics.com/switzerland/zew-economic-sentiment-index> |  |
| **Lietuvos verslo plėtrai aktuali informacija** | | | |
| 2022-07-22 | Šveicarijoje vyks pirmoji kriptovaliutų konferencija „World Crypto Conference 2022“. Konferencija vyks Ciuriche, 2023 m. sausio 13-15 d. Konferencijos metu tikimasi aptarti NFT, investavimo skaitmenizavimo ir kitas temas. Atkreipimas dėmesys, kad viena iš pagrindinių renginio organizatorių – lietuvė Gabrielė Pauliukaitė, dirbanti finansų sektoriuje Londone. | <https://cryptonews.com/news/world-crypto-conference-2022-for-first-time-held-zurich-switzerland.htm> |  |
| 2022-07-25 | Ekspertų vertinimu, Šveicarija tampa viena patraukliausių valstybių biotechnologijų pramonės vystymui. Šveicarijos biotechnologijų pramonė yra išsidėsčiusi netoli vienas nuo kito esančiuose Bazelio, Ženevos ir Ciuricho miestuose, kurie pasižymi stipria akademine bendruomene. Valstybėje taip pat veikia didžiausios Europoje biotechnologijų produkciją naudojančios įmonės – „Novartis“ ir „Roche Holding“. Tačiau Šveicarijos Vyriausybė nėra linkusi remti šios pramonės šakos, verčiau renkantis medicinos mokslo sritis, taip verčiant biotechnologijų įmones konkuruoti laisvoje rinkoje, siekiant pritraukti investicijų. | <https://invivo.pharmaintelligence.informa.com/IV146642/One-Nation-One-Cluster-The-Unique-Swiss-Biotech-Industry> |  |
| **Lietuvos turizmo sektoriui aktuali informacija** | | | |
| 2022-07-12 | Maždaug pusė visų skrydžių Ciuricho oro uoste birželio-liepos mėnesiais vėlavo pakilti. Vidutinė vėlavimo trukmė – 40 minučių. Vėlavimai buvo daugiausia nulemti techninių bei su oro sąlygomis susijusių priežasčių. Daugiausia vėlavusios oro linijos – Lenkijos oro linijos „LOT“, 78% šios įmonės skrydžių vėlavo. | <https://www.swissinfo.ch/eng/half-of-flights-delayed-at-zurich-airport/47745330?utm_campaign=teaser-in-querylist&utm_medium=display&utm_content=o&utm_source=swissinfoch> |  |
| 2022-07-23 | Šveicarijos Valais kantone liepos mėn. vyko viena didžiausių Europoje skautų stovyklų, į kurią susirinko per 30 000 dalyvių. Šis dviejų savaičių valstybės remiamas renginys rengiamas kas 14 metų. | <https://www.swissinfo.ch/eng/huge-scout-camp-kicks-off-in-switzerland/47775482?utm_campaign=teaser-in-querylist&utm_medium=display&utm_content=o&utm_source=swissinfoch> |  |
| **Bendradarbiavimui MTEPI[[1]](#footnote-1) srityse aktuali informacija** | | | |
| 2022-07-25 | Šveicarijos mokslininkai jau pajuto neigiamus padarinius dėl Europos Komisijos sprendimo perkvalifikuoti Šveicariją iš asocijuotosios į trečiąją valstybę Europos Horizonto kontekste. Toks Europos Komisijos sprendimas priimtas dėl Šveicarijos nesutikimo ratifikuoti Susitarimo dėl institucinės struktūros. Šveicarijos universitetų sąjungos teigimu, aukštojo mokslo institucijos neteks milijonų eurų finansinės paramos. Tai atsilieps atliekamų tyrimų kokybei bei jų atlikimo tempui. Šveicarijos mokslininkai taip pat nebegalės būti tyrimų projektų, finansuojamų iš Europos Horizonto lėšų, vadovais. | <https://www.chemistryworld.com/news/frozen-out-of-horizon-europe-swiss-science-feels-the-pinch/4015987.article> |  |
| **Lietuvos ekonominiam saugumui aktuali informacija** | | | |
| 2022-07-03 | Šveicarijos energetikos ministrė S. Sommaruga perspėja dėl galimo dujų trūkumo ateinančios žiemos metu. Ministrės teigimu, Vyriausybė yra parengusi planus dėl galimų dujų tiekimo sutrikimų, tačiau reali situacija yra sunkiai prognozuojama. Blogiausiu atveju, Vyriausybė imsis riboti dujų naudojimą, visų pirma, valstybės pramonei, užtikrinant, kad namų ūkiams dujų tiekimo kiekiai nebūtų mažinami. Ministrė taip pat akcentavo Šveicarijos tinkamumą vystyti atsinaujinančios energetikos šaltinius, ypač hidroelektrines. | <https://www.swissinfo.ch/eng/swiss-minister-pushes-for-renewable-energy-to-replace-gas-imports/47722762?utm_campaign=teaser-in-querylist&utm_source=swissinfoch&utm_content=o&utm_medium=display> |  |
| 2022-07-18 | Benzau atominė elektrinė Šveicarijoje sumažino elektros gamybos apimtis siekiant nedidinti vandens temperatūros aplinkiniuose vandens telkiniuose. Toks sprendimas priimtas atsižvelgiant į mažėjančia vandens faunos populiaciją, nulemtą vis šylančios vandens telkinių temperatūros. | <https://www.swissinfo.ch/eng/swiss-nuclear-power-plant-reduces-output-to-protect-fish-during-heatwave/47761010?utm_campaign=teaser-in-querylist&utm_medium=display&utm_content=o&utm_source=swissinfoch> |  |
| **Bendra ekonominė informacija** | | | |
| 2022-07-01 | Šveicarijos nedarbo lygis yra žemiausias per pastaruosius 21 metus. Nedarbo lygis šalyje siekia 2% (birželio mėn. 2.1%). Itin žemas nedarbo lygis fiksuojamas jaunimo gretose – asmenų iki 24 m. amžiaus nedarbo lygis siekė vos 1.5%. | <https://tradingeconomics.com/switzerland/unemployment-rate> |  |
| 2022-07-09 | Iki liepos vidurio Šveicarijoje buvo įšaldyta daugiau kaip 6.7 mlrd. CHF sankcionuotų rusų turto. Tai 400 mln. CHF daugiau nei gegužės viduryje. Tačiau, nepaisant kritikos iš Ukrainos, Šveicarija kol kas nesiima sistemiškai sankcionuoti rusams priklausančio turto, kurio, Šveicarijos bankų asociacijos duomenimis, valstybėje gali būti daugiau nei 200 mlrd. CHF. | <https://www.swissinfo.ch/eng/small-rise-in-russian-assets-frozen-in-switzerland/47739794?utm_campaign=teaser-in-querylist&utm_medium=display&utm_content=o&utm_source=swissinfoch> |  |
| 2022-07-12 | Remiantis BAK ekonomikos instituto duomenimis, Šveicarijai prognozuojamas mažesnis BVP augimas 2023 m. nei buvo teigiama ankstesnėse analizėse. Šio instituto teigimu, kitais metais Šveicarijos BVP augs 0.9%, vietoj seniau prognozuotų 1.4%. | <https://www.swissinfo.ch/eng/experts-pessimistic-about-2023-outlook-for-swiss-economy/47746588?utm_campaign=teaser-in-channel&utm_source=swissinfoch&utm_medium=display&utm_content=o> |  |
| 2022-07-22 | Logistinės problemos, susijusios su nusekusiu Reino upės vandeniu bei Europos geležinkelio veiklos sutrikimais, lemia vis didesnį naftos produktų stygių Šveicarijoje. Siekiant patenkinti šių produktų paklausą valstybėje, Šveicarijos Vyriausybė nusprendė panaudoti 6.5% šių produktų rezervo. Šveicarija kaupia dideles maisto, naftos produktų bei medikamentų atsargas. Atkreiptinas dėmesys, kad Šveicarijoje atsakomybė už šių atsargų kaupimą perkeliama privačiam sektoriui – įmonės, kurios gamina ar importuoja šiuos produktus, teisės aktais yra įpareigotos kaupti tam tikrą kiekį atsargų, o jų sandėliavimo kaštus kompensuoja valstybė. | <https://www.swissinfo.ch/eng/drought-affects-swiss-supplies-of-oil-products/47773528?utm_campaign=teaser-in-querylist&utm_medium=display&utm_content=o&utm_source=swissinfoch> |  |
| 2022-07-25 | Po 15 metų nuolatinio kainų augimo, pastaruosius 3 metus Šveicarijos nekilnojamo turto rinka stabilizuojasi. Per pirmąjį šių metų ketvirtį nekilnojamo turto kainos krito 0.66%. Šį stabilizacijos periodą nulėmė Šveicarijos Vyriausybės vykdoma nekilnojamo turto rinkos vėsinimo politika, kurios esmė – griežtesnės nekilnojamo turto paskolų suteikimo taisyklės. | <https://www.globalpropertyguide.com/news-switzerlands-housing-market-gradually-cooling-4342> |  |

Parengė:

Kristina Baubinaitė, LR ambasados Čekijos Respublikoje trečioji sekretorė

tel. +370 706 53832, el. paštas kristina.baubinaite@urm.lt

Dominykas Goda, LR ambasados Čekijos Respublikoje atašė

tel. +420 602 292 807, el. paštas [dominykas.goda@urml.lt](mailto:dominykas.goda@urml.lt)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos darbuotojo

pareigos, vardas pavardė, telefono numeris, el. paštas)

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)